open-index/open-wikipedia-markdown huggingface dataset:
Mappe (filsystem)

En **mappe** er en node i et filsystem som grupperer andre noder. En node kalles en fil. Den resulterende trestrukturen kalles et mappehierarki. En adressering av en fil basert på iterasjon av mappehierarkiet kalles en sti.
James Fox

**James Fox**  (født **William Fox** 19. mai 1939 i London) er en britisk skuespiller.

## Film- og fjernsynsopptredener (utvalg)
* 1951 – *[[One Wild Oat]]*
* 1962 – *[[Langdistanseløperen]]*
* 1963 – *[[Sydhavets datter]]*
* 1963 – *[[Tjeneren]]*
* 1963 – *[[Det hete døgnet]]*
* 1965 – *[[Disse dristige menn i de farlige fly]]*
* 1967 – *[[Moderne Millie]]*
* 1970 – *Performance*
* 1984 – **
* 1984 – *[[En reise til India]]*
* 1990 – *[[Russlands hus]]*
* 1992 – *[[Patriotenes spill]]*
* 1993 – *[[Resten av dagen (film)|Resten av dagen]]*
* 1998 – *[[Jinnah]]*
* 1999 – *Mickey Blue Eyes*
* 2000 – *Forgylte løfter*
* 2000 – *Sexy Beast*
* 2002 – *Hva skjedde med Julie Ann?* (TV)
* 2004 – *[[Poirot]]* (TV)
* 2005 – *[[Charlie og sjokoladefabrikken (2005)|Charlie og sjokoladefabrikken]]*
* 2005 – *[[Up at the Villa (film)|Up at the Villa]]*
* 2008 – *Nye triks*
* 2009 – *[[Sherlock Holmes (2009)|Sherlock Holmes]]*
* 2010 – *Begravelse til besvær*
* 2010 – *[[Mord og mysterier]]* (TV)
* 2011 – *W.E.*
* 2015 – *Mord i paradis* (TV)
* 2015 – *Spionen fra London* (TV)

## Referanser


## Eksterne lenker
*
Franz Albert Seyn

**Franz Albert Alexandrovitj Seyn**, (russisk: Францъ Альбертъ Зейнъ) (født 27. juli 1862, død sommeren 1918) var en russisk offiser og generalguvernør for Storfyrstedømmet Finland i årene 1909 til 1917.

Seyn tjenestegjorde fra 1890 i Finland og var i årene 1899 til 1905 var han sjef for generalguvernørens kanselli under Nikolaj Bobrikov, og deretter i årene 1907-1909 var han adjutant hos generalguvernøren. I  1909 utnevnt til generalløytnant og overtok som generalguvernør.

Seyn var en av eksponentene for russifiseringen av Finland i dennes andre periode. Etter at krigstilstanden i forbindelse med første verdenskrig ble proklamert i 1914, motarbeidet han gjennom ulike midlertidige bestemmelser alle frihetsbestrebelser i Finland. 

Etter februarrevolusjonen telegraferte Aleksandr Kerenskij til admiral Nepenin ved den russiske flåten som lå ved Sveaborg og ba om at Seyn ble arrestert og han ble sammen med sin kansellisjef Michail Borovitinov ført under bevoktning til Petrograd. Hans hustru Sofia Seyn valgte å følge ham i fangenskapet.Seyn ble enten kastet over bord fra en pram som fraktet fanger fra Petrograd til Kronstadt, eller kan ha blitt kastet i vannet etter at han ble løslatt og druknet.

Sofia Seyn levde deretter som Borovitinovs husholderske. 

## Referanser
Karin Meyer

**Karin Meyer** (født *Karin Eugenea Johansson* 9. januar 1897 i Dalarna, død 9. august 1963 i Buenos Aires) var en svensk-norsk skuespiller, aktiv ved Nationaltheatret 1922-43, bortsett fra tiden 1928-36 da hun etter å ha sagt opp var  i roller ved Carl Johan Teatret og Det Nye Teater, blant annet som i dramaet *[[Catilina (drama)|Catilina]]* (1935). 
 
På 30-tallet hadde hun også opplesning i radioen.  Da Sigurd Hoel i 1947 utga *[[Møte ved milepelen]]* var hun en av de rollemodellene for gruppen «misnøyde og mislykkede». Hun var gift 1917-28 med fagforeningspolitiker Håkon Meyer og fra 1928 med annonsesjef Bjarne Lysholm Sellæg (1892-1951).
De utvandret til Buenos Aires i 1947.  

## Premier
* Statens kunstnerstipend 1926 på kroner 500
* Statens stipendium i 1938

## Filmer
* *[[De Forældreløse]]* (stumfilm, 1917)
* *[[Fant (film)|Fant]]*  (taterfilm, 1937)
* *[[De vergeløse (film)|De vergeløse]]* (realisme, 1939)
* *[[Unge viljer (film)|Unge viljer]]* (nazifilm, 1943)
* *Ti gutter og en gjente* (barnefilm, 1944)
* *Brudekronen* (1944)

## Referanser


## Eksterne lenker
*
Blind Faith (album)

***Blind Faith*** er det eneste albumet som ble utgitt av den britiske rock-gruppen Blind Faith. Albumet ble utgitt i august 1969, og gruppen gikk i oppløsning kort etter.

*Blind Faith* inneholder en banebrytende blanding av blues og rock, og det fikk stor innflytelse på utviklingen av heavy metal. Det meste av materialet er skrevet av Steve Winwood, med et enkelt spor hver av Eric Clapton og Ginger Baker, og en coverversjon av Buddy Holly-sangen «Well...All Right». Albumet toppet hitlistene i både USA og Storbritannia i 1969.

2001 ble det utgitt en utvidet «deluxe edition» som inneholder hittil ikke utgitte spor og et par jamsessions.

## Cover
Platen (og gruppen) fikk navnet etter det bildet som fotografen Bob Seidemann skapte til platens cover. Seideman var en av Claptons venner, kjent for fotografier av blant andre Janis Joplin og Grateful Dead.

Coveret viser en toppløs ung pike som holder et sølvfarget fly eller romskip - et tydelig fallossymbol. Ifølge Seideman symboliserer bildet menneskets kreativitet og uttrykker teknologi båret frem av uskylden. Bildet var imidlertid for sterk kost for det amerikanske plateselskapet, så i USA ble albumet utgitt med et alternativt cover med et bilde av gruppen.

Coveret er et tidlig (kanskje det første) eksempel på et cover uten tekst og uten gruppens navn. Dette var ifølge Seidemann Claptons ide. Gruppens navn var i stedet trykt på en plastfolie rundt coveret.

Ifølge Seidemann er piken på coveret 11 år gammel og er den yngre søstereren til en pike Seidemann opprinnelig hadde sett seg ut til coveret etter å ha sett henne i Londons undergrunnsbane.

## Sporliste
#«Had to Cry Today» (Winwood) – 8:48
#«Can't Find My Way Home» (Winwood) – 3:16
#«Well...All Right» (Jerry Allison, Buddy Holly, Joe Mauldin, Norman Petty) – 4:27
#«Presence of the Lord» (Eric Clapton) – 4:50
#«Sea of Joy» (Winwood) – 5:22
#«Do What You Like» (Ginger Baker) – 15:18

## Musikere
*Eric Clapton – gitar, vokal
*Steve Winwood – orgel, bass, gitar, piano, keyboard, vokal, munnspill
*Ginger Baker – trommer, perkusjon
*Ric Grech – bass, fiolin, vokal

## Referanser


## Kilder
* Seidemanns forklaring til coveret

## Eksterne lenker
*
Herodes Boëthus

**Herodes Boëthus** (født ca. 27 f.Kr. død  33/34 e.Kr.) var sønn av Herodes den store og Mariamne II, som var datteren til øverstepresten Simon Boëthus. Herodes Boëthus kalles også Herodes Filip. Han må ikke forveksles med sin halvbror Herodes Filip, som ble konge over en del av Israel etter farens død.

Herodes Boëthus var nevnt som en arving etter sin far, Herodes den store, i han første testamente. Men Herodes den store tok ham ikke med i sitt andre testamente, angivelig fordi Mariamne II hadde unnlatt å fortelle om komplottet til Antipater, en annen sønn.

Herodes Boëthus var den første ektemannen til Herodias, datter til hans halvbror Aristobulus. Med henne fikk han datteren Salome. Imidlertid ble han skilt fra Herodias, som isteden giftet seg med hans halvbror Herodes Antipas. (Matteus 14:3) Herodes Antipas ble på sin side skilt fra sin første kone. Dette var noe som ikke var i overensstemmelse med loven, og som Døperen Johannes fordømte.

## Referanser


## Litteratur
* Linda-Marie Günther: *Herodes der Große*. Wissenschaftliche Buchgesellschaft, Darmstadt 2005, ISBN 3-534-15420-7
* Gerhard Prause: *Herodes der Große. Die Korrektur einer Legende*. Deutsche Verlags-Anstalt, Stuttgart 1990, ISBN 3-421-06558-6
* Peter Richardson: *Herod. King of the Jews and Friend of the Romans*. Verlag T&T Clark, Edinburgh, 1999, ISBN 0-8006-3164-1
* Julia Wilker: *Für Rom und Jerusalem. Die herodianische Dynastie im 1. Jahrhundert n. Chr.* Verlag Antike, Frankfurt am Main 2007, ISBN 978-3-938032-12-1, S. 25 f., 30, 42 u. a. (siehe *Herodes (2)* im Register).
Friedrich Wilhelm Rembert von Berg

**Friedrich Wilhelm Rembert von Berg** (født 27. mai 1794 i Sangaste, død 18. januar 1874 i St. Petersburg) var en russisk greve og offiser, mest kjent for å ha vært generalguvernør i Storfyrstedømmet Finland og den siste visekonge av Kongress-Polen.

Friedrich Wilhelm Rembert von Berg var av tysk slekt fra Baltikum, født i Sangaste i daværende Livland som da var en del av Russland, og han studerte ved Universitetet i Tartu. Han gikk inn i den russiske hæren i 1812, deltok så i Napoleonskrigene frem til 1814. I 1820 ble han oberst og ledet i årene 1822-1824 militære ekspedisjoner mot kirgiserne. I 1828 ble han generalmajor. Han deltok i felttoget mot tyrkerne 1828-1829 og var med på å slå ned opprøret i Polen i 1830-1831. Han ble generalløytnant i 1831 og general i 1843. Han deltok også i det russiske felttoget i Ungarn i 1849 for å slå ned den ungarske revolusjonen.

Berg hadde flere viktige diplomatiske oppdrag i årene 1846-1849, blant annet i Wien og Berlin og ble i 1849 utnevnt til greve i Østerrike. I 1854 ble han utnevnt til generalguvernør i Estland og overtok samme post i Storfyrstedømmet Finland i 1855 under de urolige årene rundt Krimkrigen. Hans innblanding i den finske regjeringens saker provoserte finnene. Berg støttet liberalisering av det finske næringslivet og la seg ut med finlandssvenske embetsmenn da han tok parti for de finsktalende i landets språkstrid. Etter å ha havnet i konflikt med Aleksandr Armfelt ble han avsatt av tsaren i 1861.

I 1863 ble han utnevnt til visekonge i Kongress-Polen og slo ned opprøret der.

## Referanser


## Eksterne lenker
* Om Friedrich Wilhelm Rembert von Berg, i ''Nordisk familjebok'' (2 opplag, 1919)
Onias I

**Onias I** var Israels yppersteprest i det 3. århundre f.Kr.. 

Han er omtalt i Første Makkabeerbok som samtidig av kong Areus I av Sparta (død 265 f.Kr.).
Han kan ha vært sønn av Jaddua, som ifølge overleveringen var yppersteprest da Aleksander den store erobret landet. Onias I eller hans sønnesønn Onias II kan ha vært far til Simon den rettferdige, som omtales i Siraks bok.

## Referanser
Augustus’ mausoleum

**Augustus' mausoleum** i Roma] var gravmælet til keiser Augustus, som ble påbegynt år 29 f.Kr. Flere medlemmer av det Julo-claudiske dynasti ble gravlagt der, så vel som flere av de romerske keiserne. 

Mausoleet har et rundt grunnplan. Mausoleet er i dag ruiner, og det ble avdekket i 1934 og 1936.

Mausoleet bestod av flere konsentriske sirkler. Utenfor var det plantet trær. Det skal ha stått en kolossal statue av Augustus på utsiden. På hver side av inngangen var det to obelisker. Den ene av disse står nå på Piazza dell'Esquilino og den andre ved springvannsanlegget på Quirinalhøyden.

Personer som ble begravet i mausoleet før Augustus selv, var Marcus Claudius Marcellus, Marcus Vipsanius Agrippa, Nero Claudius Drusus, Octavia den yngre, Gaius Cæsar og Lucius Cæsar. 

Personer som ble begravet der etter at Augustus hadde blitt stedt til hvile, var Livia, Germanicus, Agrippina den eldre, Julia Livilla, Nero Julius Caesar Germanicus, Drusus Caesar, Drusus Julius Caesar,  Tiberius, Caligula, Antonia den yngre, Claudius, Britannicus, Poppaea Sabina, Julia Domna (som senere ble flyttet til Hadrians mausoleum) og Nerva. 

## Referanser


## Eksterne lenker
* Om Augustus' mausoleum (engelsk)
Lars Gabriel von Haartman

**Lars Gabriel von Haartman** (født 23. september 1789 i Åbo i Finland, død 16. desember 1859 i Merimasku) var en finsk statstjenestemann og «politiker». 

Fra 1840 til 1858 ledet han finanskontoret i Det keiserlige senatet for Finland, og var med det en av de mest innflytelsesrike i Finland. Han var aktiv i å utvikle finsk næringsliv og økonomi. Sammen med Gustaf Mauritz Armfelt var han en av de mest fremtredende finske politikere som ønsket å utvikle Finland som en del av det russiske imperium i stedet for å kjempe for uavhengighet.
## Referanser
Statare

**Stataren** var i Sverige og Finland en gift landbruksarbeider. Ordningen har navn etter *stat*, lønn i form av naturalia og bolig. Både den ansatte og ektefellen var forpliktet til å arbeide for godseieren.

Systemet oppstod i Södermanland og Mälardalen. Det fantes ikke i Norrland. Stataren hadde rett til å sette en tønne poteter (tilsvarende 100 kilo) årlig på godsets jord, og melk og ved inngikk i lønnen. Når han flyttet, fikk han en «orlovseddel» som tjente både som attest fra siste arbeidsgiver og bevis for at han var ledig for nytt arbeid.

Statarsystemet nådde en topp rundt 1900 da det fantes rundt 35.000 statarfamilier i Sverige. På den tiden var det mangel på landarbeidere i Sverige, siden mange ungjenter foretrakk å flytte til byene eller utvandre til Amerika. Statarnes koner ble da pålagt melkeplikt, av Ivar Lo-Johansson kalt «den hvite pisken».

Ordningen var mest utbredt på de store landeiendommen i det sørlige Sverige, og arbeiderne ble ofte ansatt på ett-årige kontrakter, i motsetning til torpare som hadde lengre avtaler, fra 10 til 50 år.

Kontraktene gikk ut i siste uken av oktober, under den såkalte *slankveckan*. Det var da mulig for stataren å flytte og prøve å få arbeid ved andre gods. Det var vanlig at de flyttet ofte. Uttrykket *slankveckan* stammer fra at denne uken var de uten arbeid og inntekt.

Statarne bodde dårlig i *statarlängor*, vertikaldelte langhus, ofte med en familie i hvert rom. Dette var særlig utbredt i Skåne. noen fikk bo i en- eller to-familiehus som kunne være av bedre standard.

Selv om statarna formelt sett bare var bundet av en uoppsigelig ettårskontrakt, ble mange statare i praksis livegne for landeieren hvor de var ansatte, gjennom den gjeld de stiftet på landeierens butikk. Så lenge gjelden ikke kunne løses ut, kunne de heller ikke ta arbeid andre steder, og måtte forlenge avtalen.

Godseieren hadde ifølge den svenske *legostadgan* (lov om tjenestefolk) fra 1833 rett til å straffe sine ansatte fysisk. Her stod at «*tjenere skal i sin adferd være gudfryktige, trofaste, flittige, lydige, edrue og respektfulle, og de skal ikke unndra seg det arbeide og de oppgaver husbonden med rimelig grunn pålegger dem. Pådrar tyendet seg advarsel eller fysisk [[straff]] og utvist forsømmelse, trass, upålitelighet, ulydighet, [[drikking|fyll]] eller annen uskikk, skal de motta advarsel og korreks, underkaste seg og forbedre seg. Holder tyende likevel frem med sin feilaktige adferd eller viser seg upålitelige, ukyndige eller på annet vis udugelige, kan de etter husbondens anmodning sies opp med tap av hele lønnen, og motta slik attest som de har gjort seg fortjent til.*» Den svenske *legostadgan* stod ved makt til 1926.

Stataresystemet ble først avskaffet i 1945 i forbindelse med overgang til kontantlønn. Statarne er behandlet i svensk litteratur av blant andre Ivar Lo-Johansson og Moa Martinson.

## Se også
* Livegen
* Husmann
* Leilending
* Hoveri

## Referanser


## Eksterne lenker
* Statare i Store norske leksikon
* ''Statarna'' novellesamling av Ivar Lo-Johansson
Wheels of Fire

***Wheels of Fire*** er navnet på et dobbeltalbum innspilt av Cream. Utgivelsen ble en stor suksess og nådde 3.-plass i Storbritannia og gikk helt til topps i USA, og ble det første dobbeltalbumet i verden som solgte til platinaplate.

Albumet ble også utgitt som ***Wheels of Fire (In the Studio)*** og ***Wheels of Fire (Live at the Fillmore)*** som to separate album, utgitt samtidig med lignende plateomslag. I 2003 ble albumet rangert på 203.-plass på lista til *[[Rolling Stone]]* over de 500 beste album gjennom tidene.

## Bakgrunn
Etter at *[[Disraeli Gears]]* kom ut i november 1967, planla Polydor Records og Atco Records, at det tredje albumet til Cream skulle bli et dobbeltalbum, der Atco Records-produsenten Felix Pappalardi og gruppa ønsket å ha med flere konsertopptak.

### Innspilling
Bandet og Pappalardi hadde i juli og august 1967 spilt inn spor i studio i IBC Studios i London, og i Atlantic Studios i New York City i september og oktober samme året. Flere spor ble spilt inn i studio i Atlantic Studios i januar og februar 1968, under en pause i turneen deres. Måneden etter, leide Pappalardi et mobilt platestudio i Los Angeles til the Fillmore og Winterland Ballroom i San Francisco. Det ble tatt opp seks konserter i San Francisco, og spor som ikke kom med på *Wheels of Fire* kom senere ut på *[[Goodbye]]*, *[[Live Cream]]* og *[[Live Cream Volume II]]*.

Innspillingene av *Wheels of Fire* var en av de første gangene det ble brukt åttespors båndopptakere på et tidspunkt da firesporsopptakere var standard. Lydteknikere på plate én var Tom Dowd og Adrian Barber, mens konsertene ble tatt opp av Bill Halverson.

### Stykkene
Trommeslageren Ginger Baker var med på å skrive tre av sporene for albumet med pianist Mike Taylor. Bassist Jack Bruce skrev fire spor med dikteren Pete Brown. Gitarist Eric Clapton bidro til albumet med å velge coverstykkene.

## Sporliste
### Første LP: In the Studio
#«White Room»  (Pete Brown/Jack Bruce) – 4:58  
#«Sitting on Top of the World»  (Chester Arthur Burnett) – 4:58  
#«Passing the Time» (Ginger Baker/Mike Taylor) – 4:37  
#«As You Said»  (Pete Brown/Jack Bruce) – 4:20  
#«Pressed Rat and Warthog»  (Ginger Baker/Mike Taylor) – 3:13  
#«Politician»  (Pete Brown/Jack Bruce) – 4:12  
#«Those Were the Days»  (Ginger Baker/Mike Taylor) – 2:53  
#«Born Under a Bad Sign»  (William Bell/Booker T. Jones) – 3:09  
#«Deserted Cities of the Heart»  (Pete Brown/Jack Bruce) – 4:38

### Andre LP: Live
#«Crossroads» (Winterland)  (Robert Johnson arr. Eric Clapton) – 4:14  
#«Spoonful» (Winterland)  (Willie Dixon) – 16:48  
#«Train Time» (Winterland)  (Jack Bruce) – 6:52  
#«Toad» (Fillmore West)  (Ginger Baker) – 16:16

## Musikere
*Jack Bruce – vokal, solovokal, bass, cello, munnspill, calliope, akustisk gitar, blokkfløyte
*Eric Clapton – gitar, vokal
*Ginger Baker – Trommer, perkusjon, bjeller, klokkespill, pauke, vokal på «As You Said», stemme på «Pressed Rat and Warthog»
*Felix Pappalardi – bratsj, bjeller, orgel, trompet, tonette

## Referanser

## Eksterne lenker
* 
*The making of Wheels of Fire – from the Official Ginger Baker Archive
*Double and single album releases
Multilateral Monetary Area

**Multilateral Monetary Area** (MMA) er en valutaunion som består av Sør-Afrika, Lesotho, Namibia og Eswatini. 

## Historie
Unionen har sitt utspring i *Rand Monetary Area* (RMA) som ble etablert i 1974 av Sør-Afrika, Lesotho, Botswna og Swaxiland. Botswana forliot RMA i 1976, men beholder koblingen til Sørafrikansk Rand gjennom sin valutakurv. RMA ble reforhandlet i 1986, av de resterende tre landene (Sør-Afrika, Lesotho og Swaziland) samtidig ble navnet endret til Common Monetary Area (CMA). Etter at Namibia ble selvstendig i 1990 ble også de medlem i 1992, og da endret valutaunionen navn til dagens navn, Multilateral Monetary Area. 

## Målsettinger og funksjoner
MMA har som målsetting å bidra til bærekraftig økonomisk vekst i medlemslandene. Hvert land har både hver sin valuta, hver sin sentralbank og individuell pengepolitikk. Sørafrikansk Rand er gyldig betalingsmiddel i alle medlemslandene, men de andre landenes valuta er ikke gyldig betalingsmiddel i Sør-Afrika. Medlemslandenes valuta er knyttet til Sørafrikansk Rand i forholdet 1:1. 

Innenfor MMA er det fri flyt av valuta. Imidlertid kan Lesotho, Namibia og Swaziland innføre restriksjoner på dette dersom det skjer uønsket stor valutaflyt til Sør-Afrika.

## Organisering
MMA styres i hovedsak av medlemslandenes sentralbanker, slik at de enkelte landene handler i tråd med MMAs intensjoner. Sør-Afrikas sentralbank er den viktigste aktøren i MMAs penge- og valutapolitikk, men det er MMA, gjennom sin *Monetary Policy Committee* (MPC) som beslutter MMAs penge- og valutapolitikk. 

MMAs inntektskilde er «seigniorage» fra medlemslandene. Namibia og Lesotho betaler seigniorage ut ifra hvor mye Rand som brukes i disse landene, mens Swaziland ikke betaler seigniorage, fordi Rand ikke er offisiell valuta der etter en avtale som ble signert i 1986.
 
## Referanser
Carl Gustaf Estlander

**Carl Gustaf Estlander** (født 31. januar 1834 i Lappfjärd i Finland, død 28. august 1910 i Helsingfors) var en finlandssvensk professor i estetikk og litteraturvitenskap.

Estlander tilhørte svekomanene. Han var med på å etablere avisen Helsingfors Dagblad i 1862 og også *[[Finsk Tidskrift]]* i 1876. Som leder av Finska Konstföreningen var han med på å etablere det finske nasjonalgalleriet Ateneum i 1887, og han var og med på å stifte Svenska Litteratursällskapet i Finland i 1885.

## Referanser
Helsingfors Dagblad

***Helsingfors Dagblad*** var en innflytelsesrik finsk liberal dagsavis som ble utgitt fra 1862 til 1889. Avisen ble grunnlagt av Otto Reinhold Frenckell, som var dens første redaktør. Andre redaktører var E. Berg 1863-1864, Robert Lagerborg 1865–1882, Robert Castrén 1882–1883, Anders Herman Chydenius 1883–1887 og Gustaf Lönnbeck 1888–1889. Andre sentrale personer som var involvert i etableringen av avisen var blant annet Leo Mechelin og Carl Gustaf Estlander. 

Avisen tiltrakk seg 1860-årenes liberale tendenser og grupper. Den hadde ikke det finske språket som en viktig kampsak, men tok til orde for å gi det en konstitusjonell status. Avisen diskuterte forskjellige emner som ble tatt opp i Riksdagen, og tok til orde for å forbedre kvinners sivile rettigheter og økonomiske status.

Avisen fusjonerte i 1866 med *[[Helsingfors Tidningar]]*.

## Referanser
Sea of Love (film)

***Sea of Love*** er en amerikansk kriminalthriller fra 1989 med Al Pacino i hovedrollen. Andre sentrale roller spilles av Ellen Barkin og John Goodman. Regi er ved Harold Becker. Filmen handler om en erfaren etterforsker i New York-politiet som under etterforskningen av en seriemorder, forelsker seg i sitt hovedvitne.

Filmen ble godt mottatt av kritikerne og ble en moderat publikumssuksess.

## Handling
Frank Keller (Pacino) er en veteran i New York-politiet som får en bisarr mordsak å hanskes med. Det blir raskt klart at de har å gjøre med en seriemorder med et seksualisert motiv. Under etterforskningen av saken tar han og kollegaene i bruk uortodokse metoder. De setter inn en fiktiv kontaktannonse i et blad i håp om å lokke til seg morderen. Det ender imidlertid med at han faller for den hovedmistenkte, en vakker og energisk kvinne. Etter hvert som de blir dypere involvert, blir han dratt mellom sin profesjonelle bedømmelse og sin tiltrekning mot henne.

## Om filmen
;Anmelderne
Filmen fikk jevnt over gode kritiker, noe som gjenspeiles i at den har fått så mye som 84% på Rotten Tomatoes (2011). Den amerikanske filmkritikeren Roger Ebert gav den 3 av 4 stjerner og gav spesielt mye ros til Pacinos rollespill.

Aftenpostens filmanmelder, Per Haddal, gav filmen svært god omtale og gav særlig mye ros til Al Pacino spill. Haddal mente dette var hans store comeback.

;Publikum
Filmen ble en moderat publikumssuksess, da den innbrakte $111 millioner globalt, hvorav $58 millioner i USA. Den ble en 22de mest innbringende filmen i USA i 1989. Filmen ble også populær på norske kinoer og lå på førsteplass på filmtoppen i Oslo i flere uker høsten 1989.

;Priser og nominasjoner
Al Pacino ble nominert til en Golden Globe, mens Richard Price ble nominert til Edgar-prisen for beste film.

## Rollebesetning
* Al Pacino – Frank Keller
* John Goodman – Sherman Touhey
* Ellen Barkin – Helen Cruger 
* Michael Rocker – Terry 
* Richard Jenkins – Gruber 
* Paul Calderon – Serafino
* Gene Canfield – Struk 
* Larry Joshua – Dargan 
* John Spencer – Lieutenant 
* Christine Estabrook – Gina Gallagher/Lonelyheart
* Samuel L. Jackson – Afroamerikansk mann

## Referanser


## Eksterne lenker
*
Johan Richard Danielson-Kalmari

**Johan Richard (J.R.) Danielson-Kalmari** (født 7. mai 1853 i Hauho i Finland, død 23. mai 1933 i Helsingfors) var en finsk senator, historiker, statskansler og fennoman. Danielson-Kalmari var minister uten portefølje i regjeringen til August Hjelt fra 1. august 1908 til 13. november 1909.

## Referanser


## Litteratur
* 

## Eksterne lenker
*
Romslig jul (album)

***Romslig jul*** er et samlealbum med Inger Lise Rypdal og Stein Ingebrigtsen som inneholder 24 sanger om jul, varme og stemninger. Albumet ble utgitt digitalt 30. november 2011 på Talent med platenummer TWEB 1045.

## Sporliste
# «Mary's Boy Child» (Jester Hairston), (*[[Julefest 2]]*) &ndash; **Inger Lise & Stein** 3:21 
# «When a Child Is Born» (Zacar/Fred Jay), (*[[Treff 77-1]]*) &ndash; **Inger Lise & Stein** 3:51
# «En jul uten deg» - Christmas Without You (Steve Goldstein/Dolly Parton/Marit Vollen), (*[[Julefest 2]]*) &ndash; **Inger Lise & Stein** 3:31
# «Et vintereventyr» - A Winter's Tale (Tim Rice/Mike Batt/Arve Sigvaldsen), (*Stjernetegn/Et vintereventyr*) &ndash; **Stein** 4:07   	
# «Deilig er den himmel blå» (N.F.S Grundtvig/Meidell), (*[[Julefest 2]]*) &ndash; **Inger Lise** 2:28
# «La oss tenne lyset» (Lars Børke/Arve Sigvaldsen), (*[[Rockollection]]*) &ndash; **Stein** 2:57
# «Julekveldsvise» (Alf Prøysen/Arnljot Høyland), (*[[God jul (1979-album)|God jul]]*) &ndash; **Inger Lise** 3:33
# «Del sorger og gleder» (Stein Ingebrigtsen), (*[[Soldatens kortstokk]]*) &ndash; **Stein** 3:13
# «Sol i desember» (Arve Sigvaldsen/Arne Schulze), (*[[Den stille gaten]]*) &ndash; **Inger Lise** 3:33
# «Ettertanker» (Stein Ingebrigtsen), (*[[Stein (album)|Stein]]*) &ndash; **Stein** 3:47
# «Knockin' on Heaven's Door» (Bob Dylan), (*[[På Treff med 4]]*) &ndash; **Inger Lise** 3:13
# «Stjernetegn» - Evening Star (Barry Gibb/Maurice Gibb/Trygve Hoff), (*Stjernetegn/Et vintereventyr*) &ndash; **Stein** 3:51
# «Jeg har brent mine lys» (Arve Sigvaldsen/Torbjørn Daleng), (*[[Den stille gaten]]*) &ndash; **Inger Lise** 3:14
# «Om tid kunne samles i lader» - Time in a Bottle (Jim Croce/Terje Mosnes), (*[[Tilbake til naturen]]*) &ndash; **Stein** 2:40
# «Tonight's the Night» (Rod Stewart), (*[[Treff 76-2]]*) &ndash; **Inger Lise** 3:29
# «En stille stund» (Tore Ryen/Arthur van Dusse), (*[[Stein (album)|Stein]]*) &ndash; **Stein** 4:05
# «I Want Your Baby» (Penny Lane/Rob Wilder), (*[[Sign Language]]*) &ndash; **Inger Lise** 3:28
# «Santa Maria» (Guido de Angelis/Maurizio de Angelis/Cesare De Natale/Anita Hegerland), (*Santa Maria*) &ndash; **Stein** 3:17
# «En sång om sorg och glädje» - Union Silver (Mario Capuano/Giosy Capuano/Mike Shepstone/Stikkan Anderson), (*En sång om sorg och glädje/Karls kafé*) &ndash; **Inger Lise** 3:50
# «Et eventyr» (Roger Whittaker/Benny Borg), (*[[Stein (album)|Stein]]*) &ndash; **Stein** 3:41
# «Baby» (Arve Sigvaldsen/Arne Schulze), (*[[Tider kommer &ndash; Tider går]]*) &ndash; **Inger Lise** 3:34
# «Dette er freden (Happy Xmas War Is Over)» (John Lennon/Yoko Ono/Arve Sigvaldsen), (*[[På Treff med 2]]*) &ndash; **Stein** 3:13
# «Å jul med din glede» (trad/Gustava Kielland), (*[[Julefest 2]]*), med Jens Book-Jenssen, Rune Rudberg og Heidi Halvorsen &ndash; **Inger Lise** 2:38
# «Marias barn» (Jester Hairston/Arve Sigvaldsen), (*[[God jul (1979-album)|God jul]]*) &ndash; **Stein** 3:01
Magnus Andreassen

**Magnus Andreassen** er navnet til flere personer:

*Harald Magnus Andreassen (født 1956) – norsk økonom
*Magnus Holst Andreassen (født 1986) – norsk bandyspiller
Vanlig krait

**Vanlig krait** er en asiatisk giftsnok. Den er en av de «fire store» giftslangene i Sør-Asia, sammen med indisk kobra, efan og Russells hoggorm. 

## Eksterne lenker
* 
*
Kesar Ordin

**Kesar Filippovitsj Ordin** (født 4. april 1836 i Finland, død 5. juni 1892 i Muolaa) var en russisk matematiker og historiker. Han ble utdannet i matematikk ved Universitetet i Sankt Petersburg og forfattet en rekke artikler i Finland der han motsatte seg finsk selvstendighet.

Ordin er kanskje mest kjent for sitt verk hvor han prøvde å motbevise påstandene om Borgå lantdag i 1809 som ble fremmet av Leo Mechelin. Mens Mechelin hevdet at Finland og Russland hadde signert en traktat om en «permanent union», var Ordins versjon at Finland hadde blitt integrert i Russland.
2010 FIFA World Cup South Africa

***2010 FIFA World Cup South Africa*** er det offisielle fotballspillet fra VM i 2010. Det ble utviklet av EA Canada og utgitt av EA Sports i 2010.

## Eksterne lenker
* ''2010 FIFA World Cup South Africa'' hos IGN
Koronar hjertesykdom

**Koronar hjertesykdom** er en felles betegnelse for *[[Angina pectoris]]* (hjertekramper) og hjerteinfarkt.

Begge skyldes at blodårene som forsyner hjertemuskelen med blod, koronararteriene, er blitt trange. Røyking, kjøtt og dyreprodukter øker risikoen for å utvikle koronar hjertesykdom både hos menn og kvinner. Vitamin E har en viss forebyggende effekt.

Koronar hjertesykdom kan fastsettes ved hjelp av kardiell CT eller hjertekateterisering. Kardiell CT gjennomføres ved å gi pasienten en intravenøs kontrastvæske,  og deretter gjennomføre et scan. Fordelen med CT er at det ikke innebærer noen kirurgiske inngrep, mens fordelen med hjertekateterisering er at det kan utføres samtidig som en eventuell operasjon.

## Referanser
John Stott

**John Stott** (født 27. april 1921, død 27. juli 2011) var en britisk prest og forfatter. Han skrev den såkalte Lausanne-traktaten, som ble forfattet under Lausanne-konferansen i 1974. Han var en av lederne for den evangelikale tradisjonen innen kristendommen, og var i 2005 med på *[[Time Magazine]]*s liste over de 100 mest innflytelsesrike personene i verden.

Stott ble ordinert til prest i Den anglikanske kirke i 1945, og tjenestegjorde hele sitt yrkesliv i kirken All Souls Church i London, en menighet han også hadde vært medlem av som barn. I 1959 ble han utnevnt til prest for dronning Elisabeth II, og var dette i 32 år.

Han var hele sin karriere en hengiven evangelikal, og vokste til å bli en av lederne i bevegelsen. I løpet av livet skrev han over femti bøker. Stotts fremste hobby for å slappe av var fugletitting; hans bok *The Birds Our Teachers* har sin opprinnelse i denne interessen

## Referanser


## Eksterne lenker
* Bibliografi
* Minneord i ''Vårt Land''
* Minneord i ''Christianity Today''
Den tysk–spanske traktaten (1899)

**Den tysk–spanske traktaten** av 1899 var en avtale mellom det tyske riket og kongedømmet Spania, der den sistnevnte solgte sine resterende stillehavsøyer til Tyskland for 25 millioner pesetas eller 17 millioner Mark. 

## Bakgrunn
Etter nederlaget i den spansk-amerikanske krigen i 1898, hvor Spania måtte avgi Filippinene og Guam til USA, hadde kongedømmet igjen omtrent 6000 øyer i Stillehavet som en rest av Spansk Østindia. Men øyene var små, tynt befolket, ikke så veldig produktive, og vanskelig å regjere etter tapet av det administrative senteret Manila, og ikke mulig å forsvare etter at hele den spanske flåten hadde gått tapt i 1898. Den spanske regjeringen besluttet derfor å selge dem. Tyskland satte den spanske regjeringen under press for å legge til rette for salget av øyene. 

Karolinene, Marianene, og Palau ble inkludert i traktaten som ble undertegnet 12. februar 1899 av den spanske statsministeren Francisco Silvela.

## Eksterne lenker
* Traktatteksten (på spansk)
Odontobutidae

* *[[Micropercops]]*
* *[[Neodontobutis]]*
* *[[Odontobutis]]*
* *[[Perccottus glenii]]*
* *[[Sineleotris]]*
* *[[Terateleotris aspro]]*

**Odontobutidae** er en gruppe kutlingfisker. De er små fisker som blir 3–20 cm lange. Sidelinje mangler, og brystfinnene er aldri vokst sammen til å danne en sugeskive. Halefinnen er avrundet. De fleste har en kraftig kropp og lever nært bunnen, men det er også noen få frittsvømmende arter med kropp som sammentrykt fra sidene.

De lever i ferskvann i det nordøstlige Thailand, nordlige Vietnam, Laos, Kina, Korea, Japan og Russlands fjerne østen. *[[Perccottus glenii]]* har med menneskelig hjelp spredt seg til Øst-Europa og deler av Sibir, og *[[Micropercops cinctus]]* er forvillet i Sentral-Asia. 

Disse fiskene ble tidligere regnet som en del av familien Eleotridae (sovekutlinger), men er nå plassert i en egen familie. 

## Kilder
*
*

## Eksterne lenker
* 
*
Terje Odden

**Terje Odden** (født 12. mars 1960) er en norsk lokalpolitiker, som fra 2011 til 2019 var ordfører i Søndre Land kommune i Oppland. Han representerer Arbeiderpartiet.
Paraplymaker

**Paraplymaker** er yrkesbetegnelsen på håndverkere som lager eller reparerer paraplyer. Faget ble tatt inn under håndverksloven i 1914 og hadde en opplæringstid på fire år i Norge. I Norge har det på det meste vært rundt tretti faglærte paraplymakere, men i 1979 hadde antallet sunket til mellom seks og åtte. Den siste utøveren av faget i landet praktiserte i Bergen frem til 2010.

Av bransjekontrollene Bergen kontrollnemnd foretok i november 1950, ble tretten foretatt hos paraplymakere.Mappe 3291/1950, A-0155 arkivet etter finansrådmannen, Bergen byarkiv

## Referanser
Vever

**Vever** har flere betydninger:

* En håndverker eller tekstilkunstner som bedriver Veving av tekstiler
* Vevstol, en maskin eller innretning konstruert for produksjon av tekstilvev
**Brikkevev, en veveform som benyttes utforming av bånd til blant annet bunader og beltestakk
**Båndvev, et felles begrep for å veve bånd
**Dobbeltvev, en veveform som består av to stofflag, et lyst og et mørkt som skaper mønster av geometriske former
**Grenevev (grenvev, samisk radnostuolo), en samisk vevstol som brukes til å veve grener
**Kelim, en type orientalsk glatt vev 
**Oppstadvev, en type vevstol som er kjent fra arkeologiske funn fra hele Europa 

* Vever (bille), en bille (Lamia textor) som tilhører familien trebukker (Cerambycidae)
* Vever (fugl), fugler tilhørende veverfamilien (Ploceidae)
* Vevermaur, en gruppe maur av slekten Oecophylla kjent for å bygge avanserte bol av blader som de setter (vever) sammen
Parisavtalen (1900)

**Parisavtalen** ble undertegnet i 27. juni 1900 av representanter for det spanske imperiet og franske republikk. Basert på betingelsene i avtalen, unngikk Río Muni andre motstridende krav. Videre innvilget traktaten i fransk rett til å betingelsesløst å beslaglegge alle territoriene hvis Spania besluttet å forlate sin besittelser i Río Muni.

## Eksterne lenker
* Grensen Kamerun-Tsjad
Røkter

En **røkter** er en person som passer og steller husdyr og andre dyr innen landbruk og havbruk, for eksempel fjøsrøkter, svinerøkter, pelsdyrrøkter, birøkter eller fiskerøkter. Arbeidsoppgavene til en røkter vil variere innen havbruk og landbruk. Yrket kan også kalles driftstekniker, akvatekniker (havbruk) eller fagarbeider i akvakultur (havbruk).

En mannlig ferøkter ble tidligere kalt ''sveiser''.

Vanlige arbeidsoppgaver for en røkter:

* daglig drift av anlegg
* fôring, stell og tilsyn av dyrene
* kontroll, rengjøring, vedlikehold og ettersyn av teknisk utstyr og anlegg
* journalføring og rapportering

## Havbruk
Tittelen *røkter* i havbruksnæringen har med tiden blitt erstattet av andre titler. Vanligst er *driftstekniker*.

## Referanser


## Eksterne lenker
* utdanning.no Yrkesbeskrivelse røkter
Terje Wiik & Melkemaskinene

***Terje Wiik & Melkemaskinene*** er et musikkalbum med Terje Wiik, utgitt i 1986.

## Sporliste
# «Glade vandrer»
# «Lefser og bær»
# «Hvor skal du?»
# «Under s'en på Sjoa»
# «På tur»
# «Med freidig mot»
# «Anne på landet»
# «Eneboer»
# «Trojanske ku»
# «Kåboy Tom»
Wiesbaden-Westend

**Westend** er en av de to sentrale bydelen i Wiesbaden. 

Westend og Mitte utgjør sammen den historiske bykjernen. Westend er fremfor alt en forretningsbydel, og har 16&nbsp;690 og et område på 0,67 km² dermed har den høyeste befolkningstettheten av alle bydelene i Tyskland med ca 25.000 innbyggere per km².
Mannekeng

**Mannekeng** eller **utstillingsdukke** er en legemsstor dukke brukt av motefolk og skreddere til prøving og utstilling av klær. Dukkene brukes ofte i utstillingsvinduer og butikker for å vise frem klær og annet utstyr som er til salgs, men kan også brukes til å vise klær og utstyr i sammenheng, for eksempel på museum. 

## Referanser
Berseblæsten

**Berseblæsten** er studentorkesteret for studenter ved Bergstuderendes Forening ved Norges teknisk-naturvitenskapelige universitet (tidligere Norges tekniske høgskole) i Trondheim. Stiftet i 1953 omtaler Berseblæsten seg som det eldste studentorkesteret i Norge. Berseblæsten har vært omtalt i Guinness rekordbok. Rekorden, «Norges dypeste konsert», ble satt 11. oktober 1991 i Fosdalens Bergverk i Malm i Trøndelag, 1153 meter under bakkenivå.

## Referanser


## Eksterne lenker
*
Shatuo-demningen

**Shatuo-demningen** er en demning med et vannkraftverk i fylket Yanhe Tujia, beliggende elva Wujiang, ei høyre sideelv til Yangtze, i provinsen Guizhou i det sørlige Kina. Installert effekt er 1.120 MW. Utbyggingen var ferdig i 2009, men en utvidelsen av anlegget var ferdig i 2013.

Demningen er 106-156 meter høy og 631 meter lang, og er en såkalt RCC betong gravitasjonsdam.  Det er under utvikling en skipssluse som skal stå ferdig i 2020. Dessten vil demningen sørge for flomkontroll.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
Fengtan-demningen

**Fengtan-demningen** er en demning med vannkraftverk sørøst for Zhangjiejie i det sørlig-sentrale Kina, i elva You – en del av vassdraget Yuan som igjen er en sørlig sideelv til Yangtze. Vannkraftverket ligger i  provinsen Hunan. Ved igangsettelse hadde vannkraftverket en kapasitet på 400 MW, fra 2001 utvidet til 800 MW fordelt på 4 x 100 MW og 2 x 200 MW enheter. Årlig produksjon er om lag 2,04 TWh.

Demningen er en bue-gravitasjonsdam som 488 meter lang og 112,5 meter høy. Nedbørsfeltet som utbnyttes er på 17.400&nbsp;km².

## Se også
*Liste over verdens største vannkraftverk

## Eksterne lenker
* Fengtan HPP" - HYDROCHINA ZHONGNAN.
Lagoa Rodrigo de Freitas

**Lagoa Rodrigo de Freitas**, mest kjent som **Lagoa**, er en innsjø i bydelen Lagoa sør i Rio de Janeiro. Den har et areal på rundt 2,2 km² og en gjennomsnittsdybde på 2,8 meter. Maksimum dybde er 4,3 meter. Den er forbundet til Atlanterhavet via en kanal, som fungerer som grense mellom bydelene Ipanema og Leblon. Det er to øyer i innsjøen: Ilha Piraquê og Ilha Caiçaras.

Rundt innsjøen går det en 7,5 km lang gang- og sykkelsti og en rekke parker. Eiendomsprisene rundt innsjøen er blant byens høyeste. Like nord for Lagoa ligger fjellet Corcovado med den kjente Kristusstatuen. Ved juletider har innsjøen et enormt flytende juletre.

Under De olympiske leker 2016 ble øvelsene i kanosprint og roing avholdt på innsjøen.

## Referanser


## Eksterne lenker
*
Wiesbaden-Mitte

**Mitte** (by midten) er den sentrale bydelen i Wiesbaden. 

Mitte og Westend utgjør sammen den historiske bykjernen. Mitte er fremfor alt en forretningsbydel, og har 20&nbsp;797 og et område på 1,53 km² gjør det til en relativt høy befolkningstetthet på ca 14.000 innbyggere per km² har.
Tankeng-demningen

**Tankeng-demningen** er en demning med et vannkraftverk vest for Qingtian, beliggende i elva Xiaoxi / Ou, i provinsen Zhejiang i det østlige Kina. Installert effekt er 600 MW, fordelt på 3 like store francisturbiner.

Utbyggingen startet i 2003 og anlegget stod ferdig i 2008.

Demningen er  162 meter høy og 507 meter lang. Nedslagsfeltet til vannmassene som samles er på 17.400 km².

## Se også
*Liste over verdens største vannkraftverk

## Referanser
Jochum Brinch Lund

**Joachim Brinch Lund** (1743–1807) var en norsk kjøpmann, verftseier og industripioner av slekten Lund. Han regnes også som grunnlegger av byen Farsund.

Ikke mye er kjent om Jochum Brinch Lunds tidligere år, bare at han var utenlands en kort periode, i handelslære hos farens forretningsforbindelser i Storbritannia og Frankrike, og at han seilte som skipper et par sommer sesonger. I 1765 vendte han tilbake til Farsund. 4. oktober 1773 ble sønnen Gabriel Lund født. I 1783 kjøpte han opp farens handelshus. Han startet mange bedrifter og foretak, og gjorde at Farsund fikk bystatus i 1795. Det var også rundt denne tiden at han fikk oppført et stort kjøpmannshus som i dag kalles for Husan. Han ble i sin samtid kalt «Kongen av Farsund».

Men ved starten av kanonbåtkrigen gikk forretningene dårlig og Lund døde 16. september 1807.

## Ettermæle
Hvert år arrangeres Lund dagene i Farsund by, og en pub er oppkalt etter han som heter Jochums Pub. Det er også en gate i Farsund by oppkalt etter han som heter Jochum Lunds plass.

## Referanser


## Eksterne lenker
* http://nbl.snl.no/Jochum_Lund
Gongzui-demningen

**Gongzui-demningen** er en demning med et vannkraftverk, beliggende i elva Dadu He, ei venstre sideelv til Yangtze, i provinsen Sichuan i det sentrale Kina. Installert effekt er 770 MW, fordelt på 7 like store generatorer.

Årlig produksjon er ca 3,21 TWh. Utbyggingen startet i 1985 og anlegget stod ferdig i 1992.

Demningen er 88,5 meter høy.

## Se også
*Liste over verdens største vannkraftverk

## Referanser
Changzhou-demningen

**Changzhou-demningen** er en demning med et vannkraftverk, beliggende i elva Xijiang (Perlefloden), langt øst i den autonome region Guangxi i det sørlige Kina. Installert effekt er 630 MW, fordelt på 15 like store generatorer. 

Demningen er 65 meter høy.

## Se også
*Liste over verdens største vannkraftverk
Letan-demningen

**Letan-demningen** er en demning med et vannkraftverk, beliggende i elva Hongshui He (Perlefloden), i provinsen Guangxi i det sørlige Kina, og over grensen til Nord-Korea. Installert effekt er 600 MW fordelt på 4 like store generatorer.

Demningen er en betong gravitasjonsdam, i alt 63 meter høy og 586 meter lang. Den brukes også til irrigasjon i jordbruket, samt til navigasjon gjennom anleggets sluser.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
Päivälehti

***Päivälehti*** var en liberal finsk avis som ble utgitt i storfyrstedømmet Finland. Avisen ble grunnlagt i 1889 av , som et politisk organ for Ungfinska partiet og ble utgitt seks dager i uken.

Politisk sensur av russiske myndigheter, kombinert med avisens forsvar av større finsk frihet og endog selvstendighet, førte til at flere utgaver av avisen ble stanset. I juni 1904, en uke etter at aktivisten Eugen Schauman hadde myrdet den russiske generalguvernøren Nikolaj Bobrikov, publiserte *Päivälehti* en redaksjonell kommentar om hvordan lyset til slutt overvinner mørket ved midtsommerstid. Konsekvensen var at avisen ble forbudt og nedlagt.

Eierne grunnla den nye avisen *[[Helsingin Sanomat]]* fire dager etter siste utgave av *Päivälehti*.

## Referanser
Du som låg i natti seine

**«Du som låg i natti seine»** eller **«Salme»** er et dikt av Jakob Sande, først publisert i 1931. Diktet er tonesatt flere ganger, både av Fred Ove Reksen, Ragnar Tesdal og av Rolf Karlsen (1973). Med Karlsens og Tesdals melodi har diktet fått plass i *[[Norsk Salmebok]]* (nr 130).

Salmen er en henvendelse til Jesus, med henvisning til skjærtorsdagsnatta i Getsemane og korsfestelsen langfredag. Sammen med julesangen «Det lyser i stille grender» og teksten «Andeleg sjømannssong» eller «Kvar gong Jesu namn eg nemnar», er dette en av tre Sande-salmer som har fått plass i salmeboka.
Salmen har fire vers. Jeg-personen viser til Jesu lidelse, og ber om støtte for sin egen svake tro.

## Referanser
Comeback

**Comeback** kan vise til:
*Et engelsk uttrykk som betyr *tilbakekomst*.
*Et norsk underholdningsprogram, se Comeback (TV-serie)
Lenggu-demningen

**Lenggu-demningen** er en demning med vannkraftverk under planlegging i det sentral-sørlige Kina, i vassdraget Yalong Jiang som er ei sideelv til Yangtze. Vannkraftverket blir plassert i  provinsen Sichuan. Ved igangsettelse skal vannkraftverket ha en kapasitet på 2718 MW.

## Se også
*Liste over verdens største vannkraftverk
Hongping vannkraftverk

:*Må ikke forveksles med et lite småkraftverk av samme navn.*

**Hongping vannkraftverk** er en demning med vannkraftverk under bygging i det sentral-sørlige Kina, beliggende i fjellene i ei mindre sideelv til i vassdraget Xijiang, ei høyre og sørøstlig sideelv til Yangtze. Vannkraftverket blir plassert i  provinsen Jiangxi.  Ved igangsettelse skal vannkraftverket ha en kapasitet på 2.400 MW, fordelt på 8 like store turbiner. Anlegget ligger bare 50&nbsp;km nordvest for storbyen Nanchang.

Dette er et såkalt pumpekraftverk, og høydeforskjellen er hele 528 meter. Nedre reservoar blir Beihe-elva, og litt lengre nede i denne det vesle Xiaowan-reservoaret. Elva renner rett østover og munner ut i den store innsjøen Poyang Hu.

## Se også
*Liste over verdens største vannkraftverk

## Referanser
Gushui-demningen

**Gushui-demningen** er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i  provinsen Yunnan.  Ved igangsettelse skal vannkraftverket ha en kapasitet på 2200 MW.

## Se også
*Liste over verdens største vannkraftverk
Waldemar S. Dahl

**Waldemar Sefsland Dahl** (født 6. april 1900 i Fredrikstad, død 20. juni 1984) var en norsk billedhugger og maler.

Dahl var født i Fredrikstad til foreldrene Mons Carolus Dahl og Julie Frasiska Holm. Han fikk sin kunstutdannelse ved Statens kunstakademi. Han har utført flere arbeider i hjembyen, blant annet med dekorasjoner i rådhuset og i Vestre Fredrikstad kirke, foruten også tolv byster som er spredt rundt om i byen. Hans portrett av Jakob Sande er kjøpt inn av Nasjonalgalleriet.

Organisten Egil Hovland satt i sin tid modell for Dahl og sovnet. «Da ble Dahl sint og klasket en lereklump i bordet så jeg våknet,» har Hovland fortalt.

## Referanser


## Litteratur
* Arvesen, Unni (1999): *Kunstneren fra Fredrikstad : Waldemar Sefsland Dahl 1900-1984*. Oslo: Universitetet i Oslo
Statsrådsborgen

**Statsrådsborgen**, tidligere Senatshuset, er en bygning i nyklassisistisk stil ved Senatstorget i det gamle sentrum av Helsingfors. Bygningen huser statsrådets kansli, som ledes av Finlands statsminister, justisiekanslerembedet og størstedelen av Finansministeriet. Bygningen er tegnet av den tyskfødte arkitekten Carl Ludvig Engel, og ble oppført mellom 1818 og 1822.

Bygningen var opprinnelig setet til Senatet i Finland i Storfyrstedømmet Finland. Senatet anvendte bygningen fra 1822 til 1918 da Finland ble selvstendig. Statsrådet flyttet inn samme år og ga det nye navnet på bygningen.

## Referanser
Agathon Meurman

**Agathon Meurman** (født 9. oktober 1826 i Kangasala i Finland, død 17. januar 1909 i Helsingfors) var en finsk politiker og forfatter av skjønnlitteratur med betydelig sosial innflytelse. Han var også opphavsmannen til en finsk ordbok. Meurman ledet en tid fennomanibevegelsen i storfyrstedømmet Finland.

## Referanser
Cihaxia-demningen

**Cihaxia-demningen** er en demning med vannkraftverk under planlegging i det nordlige Kina, i vassdraget Huang He. Vannkraftverket blir liggende plassert i  provinsen Qinghai.  Ved igangsettelse skal vannkraftverket ha en kapasitet på 2000 MW, fordelt på 4 x 500 MW enheter.

## Se også
*Liste over verdens største vannkraftverk
Ji’niu-demningen

**Ji'niu-demningen** er en demning med vannkraftverk under utbygging i det sentral-vestlige Kina, i vassdraget Geshiza, en sideelv til Yangtze. Vannkraftverket blir liggende plassert i  provinsen Sichuan.  Ved igangsettelse skal vannkraftverket ha en kapasitet på 240 MW.

## Se også
*Liste over verdens største vannkraftverk
Yele-demningen

:*Må ikke forveksles med [[Yale-demningen]] i USA.*
**Yeledemningen** er en demning med vannkraftverk i det sentral-vestlige Kina, i sideelva Nanyahe til vassdraget Dadu He, som igjen er en sideelv til Yangtze. Vannkraftverket ligger i  provinsen Sichuan. Ved igangsettelse i 2006 hadde vannkraftverket en kapasitet på 240 MW. Årsproduksjon er 640 GWh elektrisk kraft.

## Se også
*Liste over verdens største vannkraftverk